Kambodžanski tribunal

**Izvanredna sudska vijeća pri kambodžanskim sudovima** (**ECCC**; francuski: *Chambres extraordinaires au sein des tribunaux cambodgiens*, CETC; kmerski: អង្គជំនុំជម្រះវិសាមញ្ញក្នុjងតុលាការកម្ពុជា), kolokvijalno znana kao **Kambodžanski tribunal**, bila su posebna kaznena sudska vijeća utemeljena s ciljem procesuiranja najviših preživjelih dužnosnika Crvenih Kmera za zločine počinjene u sklopu kambodžanskog genocida. Iako se radilo o nacionalnom sudu, isti je bio nastao kao posljedica dogovora između kambodžanske vlade i Ujedinjenih nacija, čime je dobio karakter mješovitog (hibridnog) međunarodnog suda. Suci koji su sudili u sklopu izvanrednih vijeća bili su i domaći i strani suci. Sjedište suda bilo je u Phnom Penhu, a formalno je nastao 1997. godine.

Zločini obuhvaćeni djelovanjem suda uključivali su teška kršenja kaznenopravnog zakonodavstva Kambodže, međunarodnog humanitarnog prava i običaja te kršenja međunarodnih konvencija kojih je Kambodža potpisnica; među konkretna kaznena djela procesuirana pred sudom spadalo si zločini protiv čovječnosti, ratni zločini te genocid. Vremenski period obuhvaćen djelovanjem suda počinje 17. travnja 1975., a završava 6. siječnja 1979. godine. Glavni cilj suda bio je, kako ga je odredio on sam, zadovoljenje pravde, odnosno pružanje pravosudne satisfakcije žrtvama Crvenih Kmera, ali i pružanje rehabilitacijske podrške žrtvama te obrazovanje mlađih generacija o strahotama režima. Nakon odbijanja žalbe Khieua Samphana i činjenice da više nije bilo dužnosnika Crvenih Kmera za procesuiranje, sud je formalno raspušten u prosincu 2022. godine.

## Sudska vijeća

Prema dogovoru između Kambodže i Ujedinjenih nacija, sud su sačinjavali domaći i međunarodni suci. S obzirom da je suvremeno kambodžansko pravo nastalo pod snažnim utjecajem francuske pravne tradicije, istražni sudac je i u ovom slučaju bio zadužen za vođenje istrage i odlučivanje o pokretanju postupka. Sud se sastojao od tri vijeća - vijeća za prethodni postupak, procesnog vijeća i vrhovnosudskog vijeća. Prva dva vijeća sastavljena su od tri kambodžanska i dva međunarodna suca, dok je vrhovnosudsko vijeće sastavljeno od četiri kambodžanska i tri međunarodna suca. Svako vijeće imalo e i po dva rezervna suca, jednog kambodžanskog i jednog međunarodnog.

Sve međunarodne suce imenovao je nacionalni sud, a s popisa kandidata što ga je izradio Generalni sekretar UN-a. Mandat sudaca trajao je do završetka rada suda.

Suci su bili sljedeći :

}}" align="}" valign="}" |

;Vijeće za prethodni postupak
*  **[[Prak Kimsan]]** (Kambodža)
*  Baik Kang-jin (Južna Koreja)
*  Olivier Beauvallet (Francuska)
*  Huot Vuthy (Kambodža)
*  Ney Thol (Kambodža)
*  *[[Steven J. Bwana]]* (Tanzanija)
*  *[[Pen Pichsaly]]* (Kambodža)

| width="}" align="}" valign="}" |

;Procesno vijeće
*  **[[Nil Nonn]]** (Kambodža)
*  Claudia Fenz (Austrija)
*  Martin Karopkin (Sjedinjene Države)
*  Ya Sokhan (Kambodža)
*  You Ottara (Kambodža)
*  *[[Thou Mony]]* (Kambodža)

| width="}" align="}" valign="}" |

;Vrhovnosudsko vijeće
*  **[[Kong Srim]]** (Kambodža)
*  Chandra Nihal Jayasinghe (Šri Lanka)
*  Maureen Harding Clark (Irska)
*  Mong Monichariya (Kambodža)
*  Florence Mumba (Zambija)
*  Som Sereyvuth (Kambodža)
*  Ya Narin (Kambodža)
*  *[[Philip Rapoza]]* (Sjedinjene Države)
*  *[[Sin Rith]]* (Kambodža)

|}

## Optuženici

Pred Kambodžanskim tribunalom je optuženo ukupno devet osoba, a vodilo se ukupno osam postupaka. Svi postupci zaključeni su 2022. godine. Najviši dužnosnici Crvenih Kmera optuženi i osuđeni pred sudom su Kang Kek Iew, Khieu Samphan i Nuon Chea, dok su Ieng Sary i Ieng Thirith preminuli tokom procesa. Ostali optuženici su Meas Muth, Ao An, Im Chaem i Yim Tith. Zločini za koje se sudilo su grupirani na sljedeći način:

# **Kaznena djela prema kambodžanskom nacionalnom pravu:**
## ubojstvo
## mučenje
## vjerski progon
# **Kaznena djela po međunarodnom pravu:**
## genocid
## zločin protiv čovječnosti
## ratni zločini (teška kršenja Ženevskih konvencija)
## uništenje kulturne imovine
## zločini protiv osoba zaštićenih po međunarodnom pravu (diplomati)

### Pregled slučajeva

;Legenda: **O** - optužen; **K** - osuđen; **—** - nije optužen

## Reference

## Vanjske veze

*The Extraordinary Chambers in the Courts of Cambodia- Official site 
*United Nations Assistance to the Khmer Rouge Trials- Official site
*The Khmer Rouge Trial Task Force
*Cambodia Tribunal Monitor
*Khmer Rouge Tribunal Updates from Genocide Watch
*The Cambodian Genocide Project
*General ECCC Watch/ECCC Reparations Process Watch
*Flickr photostream of the Extraordinary Chambers in the Courts of Cambodia
*"Justice Denied" by Douglas Gillison, *Foreign Policy*, 23 November 2011
*http://www.genocidewatch.com/single-post/2017/07/17/Cambodias-Khmer-Rouge-Tribunal-Mission-Accomplished?
by Tom Fawthrop reprinted from The Diplomat
*Procedural history note and audiovisual material on the *Agreement between the United Nations and the Royal Government of Cambodia concerning the prosecution under Cambodian law of crimes committed during the period of Democratic Kampuchea* in the Historic Archives of the United Nations Audiovisual Library of International Law